Ariel Ortega

Ariel Arnaldo Ortega, máis coñecido como Burrito Ortega, nado o 4 de marzo de 1974 en Ledesma, Provincia de Jujuy (Arxentina) é un exfutbolista que xogaba nas demarcacións de centrocampista e dianteiro.

 Traxectoria 
Formado nas categorías inferiores debutou co primeiro equipo de River Plate o 14 de decembro de 1991, facéndose rapidamente cun oco no primeiro equipo e chegando a formar unha das mellores dianteiras do momento xunto a Enzo Francescoli e Hernán Crespo.

En 1997 emigra a Europa fichado polo Valencia CF, porén as malas relacións co adestrador fan que so milite no equipo valenciano unha tempada, sendo traspasado ao UC Sampdoria onde tamén estivo só un ano, ao volver a River Plate no ano 2000.

Dous anos máis tarde foi traspasado ao Fenerbahçe SK, pero incumpriu o seu contrato e en 2003 volveu á Arxentina, polo que ante a denuncia do club turco foi inhabilitado para a competición oficial. Un ano despois o club arxentino CA Newell's Old Boys negociou co Fenerbahçe e conseguiu arranxar a situación e fichar ao xogador.

No ano 2006 volveu outra vez a River, alcanzando un gran nivel e sendo un dos mellores xogadores do país. O ano 2008 pasouno cedido no Independiente Rivadavia a causa de problemas persoais, ao cabo do mesmo volveu a Buenos Aires para volver saír cedido a All Boys en 2011. Unha vez finalizada a segunda cesión River Plate ofreceulle formar parte do equipo técnico pero declinou a oferta e xogou un último ano no Defensores de Belgrano da terceira división arxentina.

 Na Selección da Arxentina 
Foi convocado por primeira vez coa selección en 1993 nun encontro amigábel contra Alemaña. Nos seus 87 encontros coa selección disputou tres Mundiais: Estados Unidos 1994, Francia 1998 e Corea e o Xapón 2002.

Tras anos sen ser convocado, dende a suspensión da FIFA, en 2010 foi convocado polo por aquel entón adestrador do equipo Diego Armando Maradona, para xogar un último encontro coa selección.

 Palmarés 
 Títulos nacionais 
TítuloClubPaísAnoTorneo AperturaRiver Plate Arxentina1991Torneo AperturaRiver Plate Arxentina1993Torneo AperturaRiver Plate Arxentina1994Torneo AperturaRiver Plate Arxentina1996Supercopa de ItaliaParma FC Italia1999Torneo ClausuraRiver Plate Arxentina2002Torneo AperturaNewell's Old Boys Arxentina2004Torneo ClausuraRiver Plate Arxentina2008

 Títulos internacionais 
TítuloClubPaísAnoCopa LibertadoresRiver Plate Arxentina1995

 Véxase tamén 
 Ligazóns externas 
 Estadísticas do xogador coa selección na páxina da FIFA  
 Estadísticas do xogador en competición oficial 
 Traxectoria do futbolista 

Categoría:Nados en 1974
Categoría:Nados na provincia de Jujuy
Categoría:Futbolistas olímpicos da Arxentina
Categoría:Dianteiros de fútbol
Categoría:Xogadores do CA River Plate
Categoría:Xogadores do Valencia CF
Categoría:Xogadores do UC Sampdoria
Categoría:Xogadores do Parma FC
Categoría:Xogadores do Fenerbahçe
Categoría:Xogadores do CA Newell's Old Boys
Categoría:Xogadores do CS Independiente Rivadavia
Categoría:Xogadores do All Boys
Categoría:Xogadores do CA Defensores de Belgrano
Categoría:Xogadores da selección de fútbol da Arxentina
Categoría:Futbolistas nos Xogos Olímpicos de 1996
Categoría:Medallistas nos Xogos Olímpicos de 1996
Categoría:Medallistas olímpicos de prata pola Arxentina
Categoría:Medallistas olímpicos en fútbol
Categoría:Xogadores do Mundial de Fútbol de 1994
Categoría:Xogadores do Mundial de Fútbol de 1998
Categoría:Xogadores do Mundial de Fútbol de 2002